olbadmin | Berg- en Toerklub Oudledebond
Author Archives: olbadmin
Foto: Dané Eloff
Gala: 18 November tot 24 November
'n Skets van gebeure deur Dané Eloff.
Dag 1 (Busrit van Stellenbosch tot Gouritzmond):
Dit is dag een en duidelik dat ons die vakansie voel, jy weet, die manne dra kiste aan en sit net hand hier en daar by (dra tog vir ou Koos met respek). En die meisies bondel en ontmoet en kort-kort skiet plesierkrete in die lug op, eie aan 'n meisiemens, oor 'n Tygerberger en Stellenbosser mekaar weer sien.
This entry was posted in Sketse on Februarie 20, 2017 by olbadmin.
Gifberge (3-7 September 2016)
Dag 1 (3 September):
Na ingenieurs- en Brek week is min slaap al 'n gewoonte. Daarom is dit maklik om 4uur op te staan, reg vir nog 'n BTK toer. Of so het almal gedink, maar dit was duidelik nie die geval vir Fritz Buhrmann nie. Na 'n klomp oproepe en Janneman se ouers wat na sy huis toe gery het, kan die bus uiteindelik kwart oor vyf vertrek.
Ons stop langs die pad en maak reg om te begin stap. Wilma verjaar en die eerste toeriste word sommer vining bekend gestel aan 'n paar BTK tradisies. Ons jongste liefde, Tanja en Jandré, verduidelik skiet. Christiaan vertaal vir ons internasionale studente en David doen gebare taal. Dit is wonderlik om vir 'n slag 'n toerma te hê vir die ordentlikheidspraatjie en daar word geKoning.
This entry was posted in Sketse on September 22, 2016 by olbadmin.
Twee Riviere 2016
Foto: Wolfgang Erb
'n skets van die sameLOOP van gebeure deur Delene Bezuidenhoudt in samewerking met Miriah Smith
Ons begin weereens ons toer vroeg-oggend op die Neelsie se parkeerterrein met 'n geskarrel in die donker aangesien almal se kopliggies reeds ingepak is. Kospakkies moet verdeel word en laatkommers moet wakker gebel word, maar uiteindelik daag Frederik op en val ons vrolik in die pad. So tussen die gesels en gespot en gelag, ontvang Suzaan en Cathanja 'n les oor wat 'n goeie pun is en probeer almal maar 'n laaste uiltjie knip – party om die vloer, ander dwarsoor die paadjie en meeste heel normaal op hul bus-buddy se skouer. Die bus laai ons net na Vanwyksdorp af, in die hart van die Klein Karoo. Almal se rugsakke word reggeskuif, skoene word vas geveter en Kobus roep almal bymekaar. Jandré verjaar, soos die hele bus afgelei het van sy oorvloed padkos, en daar moet darem eers ordentlik volgens tradisie geluk gewens word. Continue reading →
This entry was posted in Sketse on Augustus 1, 2016 by olbadmin.
Dag 1, 19 Maart 2016
Op 'n Saterdagoggend vieruur is die normale Stellenbosch student besig om die stres van ingenieursweek en ander toetse af te slaap, maar die BTKners is besig om die bus te laai. Vandag maak ons defnitief geskiedenis, want die bus vertrek twintig minute vroeër as beplan. Ons maak wel op vir die tyd wat ons gewen het, want ons stop in elke dorp om al die verlore skapies op te tel. Continue reading →
This entry was posted in Sketse on April 23, 2016 by olbadmin.
GALA 2015 Waenhuiskrans (Arniston) na Uilkraalsmond
Dag 1: Windverwaaid
Vakansie is hier. Ure agter die boeke het uiteindelik, na wat voel soos 'n ewigheid, tot 'n einde gekom en gala het aangebreek. Dit is omtrent 'n geboer soos 100 studente ou vriende groet en nuwes ontmoet. . Die busse isgelaai en ons almal staan in 'n kring terwyl ons bid vir die pad vorentoe.
This entry was posted in Sketse on Februarie 28, 2016 by olbadmin.
Oranjerivier Roei April 2015
'n Skets van gebeure deur Chantè Jansen van Vuuren
Dag 1: "Welkom in die Karoo. Hier boer ons met klippe." – A.N.
04h00 op 'n Maandag kom ons by die Neelsie bymekaar. Ten spyte van min (geen) slaap is ons 'n geesdriftige groep en die busse is vinnig gelaai, toer lyste uitgedeel en name afgemerk deur Marnelia Scribante. Natuurlik kan alles nie perfek afloop so vroeg nie, en Leentjie Visser sowel as Californian Will Edman keer albei dringend terug koshuise toe vir die belangrikste item op 'n Namibiese reis – PASPOORTE.
This entry was posted in Sketse on Mei 4, 2015 by olbadmin.
Die Sleerowers van die Wildekus
Foto: Johan Wiid
Hierdie toer begin met 'n lang busrit; eintlik nee, dit begin met 'n toerlys wat Karen en Gerkie laat aand besig hou, dit begin met 'n 'sleepover' van 7 mense in 'n 2 man flat. Okay, almal weet dit het eintlik begin al lank voor die vakansie, voor daar eers 'n toerlys was, begin dit met Elizabet Swaan, Captain Hook en Langjan Silwer wie ons uitdaag om by hulle te kom kuier in die Transkei. Continue reading →
Dit voel totaal ontwerklik dat die eksamen verby is en dat die eksklussiewe Sleeping Beauty toer uiteindelik aangebreek het. Na die eindelose whatsapp gesprekke gelei deur "by-naam-boffin" Gustav Wiid kan ek nie wag om almal te ontmoet en Karen -"skryf nog eksamen", se toerlys uit te deel nie. Die toer begin so rustig, met 'n groot getal van 30 mense, voel die van ons wat plek gekry, het net te bevooreg. Veral Devan de Lange wie op die laaste nippertjie in gekom het, danksy Hannes se: "Ek haat herre" Myburg, sorry Wilmarie "waar is Hannes" Gericke. Some sacrafices had to be made. Maar die perfekte toer is uiteindelik hier. Met sy koekbak resep indelings. Continue reading →
Dis middernag, die dag wat die BTK Outeniqua staptoer begin en as jy 'n verantwoordelike BTkaner is soos Anchen van Dyk en Karen van der Linde is jou stapsak al lankal gepak en is jy nou besig om te slaap, maar kom ons weer realisties. Toe 03:30 aankom is ons sortvan betyds vir 04:30. Dit voel asof ons niks geslaap het nie maar, darem het ons genoeg tyd en brein krag gehad om vir Magriet Muller oplaai en veilig tot by die busse te bring. Continue reading →